**Otvoren proces javnih konsultacija o Nacrtu pravilnika o registriranju vozila**

Ministarstvo komunikacija i prometa Bosne i Hercegovine započinje proces javnih konsultacija o Nacrtu pravilnika o registriranju vozila.

U skladu sa Pravilima za konsultacije u izradi pravnih propisa u institucijama Bosne i Hercegovine („Službeni glasnik BiH“, broj 5/17), proces javnih konsultacija je otvoren u periodu od 24.05.2021. do 10.06.2021. godine.

Pozivamo Vas da učestvujete u konsultacijama i svojim primjedbama, sugestijama i prijedlozima date doprinos izradi što kvalitetnijeg propisa.

U konsultacijama možete učestvovati putem internetske stranice dostupne na sljedećem linku: https://www.ekonsultacije.gov.ba/.

Voditelj konsultacija je Miroslav Đerić: miroslav.djeric@mkt.gov.ba.

Za one koji prvi put učestvuju potrebno je izvršiti prijavu unutar sistema eKonsultacije, koji se nalazi na sljedećem linku: https://ekonsultacije.gov.ba/account/login.

Nakon prijave u sistem eKonsultacije, u padajućem meniju odaberite instituciju-Ministarstvo komunikacija i prometa Bosne i Hercegovine-kliknite stranicu „KONSULTACIJE“ i izvršite odabir predmetnog Nacrta pravilnika а potom kliknite na prozor „UČESTVUJ“, nakon čega će se otvoriti mogućnost davanja pojedinačnih prijedloga ili komentara po članovima Nacrta pravilnika.